CELEX: C2004/262/43
Language: da
Date: 2004-10-23 00:00:00
Title: Sag C-379/04: Anmodning om præjudiciel afgørelse forelagt ved kendelse afsagt den 23. august 2004 af Landgericht Würzburg i sagen Richard Dahms mod Fränkischer Weinbauverband e.V.

23.10.2004   
            
            
               DA
            
            
               Den Europæiske Unions Tidende
            
            
               C 262/24
            
         Anmodning om præjudiciel afgørelse forelagt ved kendelse afsagt den 23. august 2004 af Landgericht Würzburg i sagen Richard Dahms mod Fränkischer Weinbauverband e.V.
   (Sag C-379/04)
   (2004/C 262/43)
   Ved kendelse afsagt den 23. august 2004, indgået til Domstolens Justitskontor den 3. september 2004, har Landgericht Würzburg i sagen Richard Dahms mod Fränkischer Weinbauverband e.V. forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   
               a)
            
            
               Har sagsøgeren ifølge artikel 21 i EF-forordning nr. 753/02 (1) en subjektiv ret til ikke at blive forskelsbehandlet af sagsøgte i forbindelse med præmieringen af frankiske vine og frankiske mousserende vine?
            
         
               b)
            
            
               Såfremt det første spørgsmål må besvares bekræftende, er det da en forskelsbehandling i den betydning, hvori dette udtryk anvendes i artikel 21 i EF-forordning nr. 753/02, at den sagsøgte forening kræver dobbelt så stort gebyr af sagsøgeren, som ikke er medlem af den sagsøgte forening, for deltagelse i konkurrencer, hvorunder frankiske vine og frankiske mousserende vine præmieres, som af den sagsøgtes forenings medlemmer?
            
         
      (1)  EFT L 118, s. 1.